સ્વપ્ન દરેક વ્યક્તિ જોતા હોય છે પણ રાત્રે ઊંઘમાં દેખાતાં સપનાં ઘણાને ભરમાવી જતા હોય છે. આમ તો માનસિક રીતે જોઈએ તો રાત્રિ દરમિયાન ઊંઘ સતત જાળવી રાખવામાં સપનાં ભૂમિકા મહત્વની હોય છે. અવિરત ઊંઘ સપના થકી જળવાઈ રહે છે. દરેકને જાતભાતનાં સપનાં આવતાં હોય છે. દિવસ દરમિયાન કે જે તે સમયગાળા દરમિયાન વૈચારિક રીતે જે વિષયો મનમાં ઘૂમરાતા હોય છે, તેને લગતાં સપનાં રાત્રિ દરમિયાન આવતાં હોય છે. કયાં સપનાં કેટલાં સાચાં પડે છે એને માટેની પણ ઘણી વિભાવનાઓ પ્રવર્તે છે. આમ છતાં સપનાં સાથે જોડાયેલાં રહસ્યોનો તાગ કોઈ મેળવી શક્યું નથીં વૈજ્ઞાનિક રીતે પણ તેનો ઉકેલ આણવામાં સફળતા મળી શકી નથી. .